में केह् आखदा, मिगी छोड़ियै मेरे खानदान च बी कुसै ने बिजली दे झटके नेहे लोआए दे। निक्के होंदे इक बारी प्रैसै कन्नै शाट बज्जी ही, उसदा चेत्ता आई गेआ। ओह् बड़ी हमदर्दी कन्नै बोल्लेआ “कोई गल्ल नेई। अक्सर इ’यां होंदा ऐ। बिजली दे झटके बाद उसदा चेता बिस्सरी जंदा ऐ, जां दमाग जानी बुझियै उसदा चेता नेई करना चांह्‌दा। कोई गल्ल नेईं। तुगी त्रै झटके होर लोआने न, उसदे बाद तूं साढ़े आंगर बिल्कुल नरोए होई जाना ऐ।”